Michal & Inge se elegante troue - Mooi Troues
Ons deel vandag Michal en Inge se sprokies elegante troue met jou. Die paartjie het die oulikste verlowing fotosessie gehad in 'n vliegtuig met 'n pragtige uitsig soos die son sak. Ons sien dit as 'n perfekte verlowing. Die paartjie het 'n elegante troue gehad op 'n Olyf plaas met 'n lewendige optrede waar gaste lekker kon makietie hou. Die gebruik van klomp "fairlylights" het 'n baie romantiese en klassieke gevoel geskep.
Michal het af en toe saam met my pa golf gespeel en het my al 'n paar keer gesien maar ons het nog nooit ontmoet nie, maar hy het toe alreeds vir sy ma gesê dat hy eendag met my gaan trou. Ons het toe toevallig by 'n restaurant ontmoet en het dadelik verlief geraak.
Michal het my kom optel na 'n rondte golf en het vir my gesê sy broer moet 'n vliegtuig gaan toets wat gediens was. Die vliegtuig was nie regtig gediens nie dit was maar net om my in die vliegtuig te kry sonder dat ek enige iets vermoed nie. Ons ry toe af na die Mosselbaai Vliegveld en klim in die vliegtuig in net voor sonsondergang. Michal het gewag tot ons hoog genoeg was vir die mooiste uitsig en toe op sy een knie gegaan en vir my die groot vraag gevra. Dit was perfek en so mooi. Toe ons land was ons naaste familie daar om saam met ons te vier asook Lynelle om ons groot oomblik af te neem.
Die dag gaan so vinnig verby so geniet elke oomblik en begin vroeg te beplan en moenie bang wees om vir mense om jou te vra vir hulp nie.